**MAXFIYLIK SIYOSATI**

**AJ “Xonsaroy Payments”**

**“30” iyul 2025 yildan kuchga kiruvchi versiya** **Toshkent sh.**

Ushbu Shaxsiy ma’lumotlar maxfiyligi siyosati (keyingi o‘rinlarda — Siyosat) **“Xonsaroy Pay” AJ** (keyingi o‘rinlarda — **Xonsaroy Pay**) tomonidan **Foydalanuvchi** haqida mobil ilova, veb-ilova, Telegram-bot, shuningdek Xonsaroy Pay tomonidan taqdim etiladigan har qanday boshqa dasturiy yechimlar, mahsulotlar va xizmatlar (keyingi o‘rinlarda — **Xonsaroy Pay Servislari**) orqali foydalanish davomida olinadigan ma’lumotlarga nisbatan qo‘llaniladi.

Ushbu Siyosat faqat Xonsaroy Pay Servislariga nisbatan qo‘llaniladi. Xonsaroy Pay Foydalanuvchi Xonsaroy Pay Servislari doirasida mavjud havolalar orqali o‘tgan uchinchi tomon saytlar, servislar yoki ilovalar ustidan nazorat o‘rnatmaydi va ular uchun, shuningdek, ushbu uchinchi shaxslar tomonidan amalga oshiriladigan shaxsiy ma’lumotlar bilan ishlov berish uchun javobgar emas.

Ushbu Siyosatda ochib berilmagan barcha atama va ta’riflar Xonsaroy Pay Servislaridan foydalanish tartibini tartibga soluvchi boshqa bitimlar, ommaviy ofertalar va shartnomalarda belgilangan ma’nolarga ega.

**Xonsaroy Pay Servislaridan foydalanish — Foydalanuvchining ushbu Siyosatga va o‘z shaxsiy ma’lumotlari bilan ishlov berish shartlariga so‘zsiz roziligi sifatida qabul qilinadi. Agar Foydalanuvchi ushbu Siyosat qoidalariga rozi bo‘lmasa, u Xonsaroy Pay Servislaridan foydalanishdan voz kechishi shart.**

**1. Foydalanuvchilarning shaxsiy ma’lumotlari, ularni “Xonsaroy Payments” AJ qabul qiladi va qayta ishlaydi**

**1.1.** Ushbu Siyosat doirasida Foydalanuvchining shaxsiy ma’lumotlariga quyidagilar kiradi:

**1.1.1.** Foydalanuvchi tomonidan **Xonsaroy Pay Servislaridan** foydalanish jarayonida yoki ro‘yxatdan o‘tish vaqtida o‘z ixtiyori bilan taqdim etilgan shaxsiy ma’lumotlar, shu jumladan **Xonsaroy Pay** va Foydalanuvchi o‘rtasida tuzilgan har qanday shartnomalarni bajarish jarayonida taqdim etilgan ma’lumotlar. Mazkur ma’lumotlarning taqdim etilishi ayrim servislardan foydalanish uchun majburiy bo‘lishi mumkin.

**1.1.2.** Foydalanuvchi qurilmasida o‘rnatilgan dasturiy ta’minot orqali **Xonsaroy Pay** Servislaridan foydalanish chog‘ida avtomatik tarzda uzatiladigan ma’lumotlar, jumladan: IP-manzil, cookie-fayllardagi ma’lumotlar (Foydalanuvchi brauzerida saqlanadigan matnli fayllar), Foydalanuvchi brauzeri haqidagi ma’lumotlar (yoki Servislarga kirish uchun ishlatiladigan boshqa dastur), kirish vaqti, so‘ralgan sahifaning manzili.

**1.1.2.1.** Foydalanuvchi **Xonsaroy Pay** mobil ilovasi, veb-versiyasi yoki Telegram-boti bilan o‘zaro aloqada bo‘lganida avtomatik tarzda quyidagi ma’lumotlar yig‘iladi va qayta ishlanadi:

* sahifada bajarilgan harakat turi (klik, kursorni olib borish va hokazo);
* harakat bajarilgan sana va vaqti;
* tashrif buyurilgan sahifaning URL manzili;
* oldingi manzil (Referer);
* IP-manzil (statistika bo‘yicha ishlov berishsiz);
* User-Agent (brauzer va operatsion tizim haqida ma’lumot);
* ClientID (cookie-fayl orqali brauzer identifikatori);
* qurilma ekranining o‘lchami;
* bosilgan HTML-element sinfi;
* qidiruv so‘rovlari;
* barcha to‘lov tafsilotlari, yoqilgan/o‘chirilgan funksiyalar;
* geolokatsiya ma’lumotlari;
* elektron pochta manzili;
* Foydalanuvchining telefon kontaktlari ma’lumotlari;
* Xonsaroy Pay interfeysida ko‘rilgan ma’lumotlar;
* forma/murojaatlarni to‘ldirish holatlari, jumladan xatoliklar.

**1.1.2.2.** Xonsaroy Pay servislaridan foydalanish orqali Foydalanuvchi Xonsaroy Pay statistik ma’lumotlar va cookie-fayllardan foydalanishi, ularni qayta ishlash tizimlariga uzatishi hamda ushbu ma’lumotlarni uchinchi shaxslarga tadqiqot, xizmat ko‘rsatish yoki ish bajarish uchun berishiga rozilik bildiradi. Cookie-fayllarni Foydalanuvchi o‘z brauzeri sozlamalari orqali boshqarishi mumkin. Cookie-fayllarni o‘chirish ba’zi servis komponentlarining ishlamasligiga olib kelishi mumkin.

**1.1.3.** Foydalanuvchi uchinchi tomon platformalaridan (masalan, chatlar, ijtimoiy tarmoqlar) foydalanganda umumiy foydalanishdagi ma’lumotlar olinishi mumkin. Ushbu ma’lumotlar, jumladan sharhlar va fikrlar, xizmat sifatini yaxshilash maqsadida ishlatiladi.

**1.1.4.** Xonsaroy Pay ayrim ma’lumotlarni (masalan, IP-manzil, qurilma identifikatori) qonunchilik va Siyosat talablariga zid harakatlarni aniqlash va/yoki oldini olish maqsadida qayta ishlashi mumkin.

**1.1.5.** Xonsaroy Pay Foydalanuvchi haqida kontragentlardan yoki Hamkorlardan ma’lumot olishi mumkin. Masalan, pul o‘tkazmalarini identifikatsiya qilish uchun kontragent Xonsaroy Payga ma’lumot yuborishi mumkin.

**1.1.6.** Onlayn to‘lovlarning xavfsizligini ta’minlash maqsadida Xonsaroy Pay bank kartalari orqali amalga oshirilgan operatsiyalar haqida ma’lumot olishi mumkin. Ushbu ma’lumotlar 3.3.2.1-bandda ko‘rsatilgan.

**2. Foydalanuvchilarning shaxsiy ma’lumotlarini yig‘ish va qayta ishlash maqsadlari**

**2.1.** Xonsaroy Pay faqat Xonsaroy Pay Servislarini taqdim etish yoki Foydalanuvchi bilan tuzilgan bitimlarni bajarish uchun zarur bo‘lgan shaxsiy ma’lumotlarni yig‘adi va saqlaydi, bundan mustasno holatlar — qonunchilikka muvofiq ma’lum shaxsiy ma’lumotlarni majburiy yig‘ish va saqlash talab etiladigan holatlardir.

Shaxsiy ma’lumotlar faqat ularni qayta ishlash maqsadlari uchun zarur bo‘lgan muddatda saqlanadi, agar bunday muddat O‘zbekiston Respublikasi qonunchiligi yoki Foydalanuvchining Xonsaroy Pay Servislaridan foydalanish Siyosati bilan belgilanmagan bo‘lsa.

**2.2.** Foydalanuvchining shaxsiy ma’lumotlari quyidagi maqsadlarda ishlatilishi mumkin:

**2.2.1.** Foydalanuvchini identifikatsiya qilish, ro‘yxatdan o‘tkazish va Xonsaroy Pay Servislarining

barcha funksiyalaridan (shu jumladan to‘lovlar, o‘tkazmalar, operatsiyalar tarixi va boshqalar) foydalanish imkoniyatini ta’minlash;

**2.2.2.** Foydalanuvchi bilan aloqa o‘rnatish — bildirishnomalar, xabarlar, texnik ma’lumotlar yuborish, texnik yordamga yuborilgan murojaatlarga javob qaytarish;

**2.2.3.** Ilova va veb-servis sifatini yaxshilash, yangi funksiyalarni ishlab chiqish, interfeys va kontentni shaxsiylashtirish;

**2.2.4.** Ichki tahlil, statistika va texnik monitoringni anonimlashtirilgan ma’lumotlar asosida olib borish;

**2.2.5.** Foydalanuvchining roziligi asosida marketing tadbirlarida ishtirok etishi, shu jumladan aksiyalar, bonuslar, yuboriladigan xabarlar, reklama takliflari (Xonsaroy Pay va uning hamkorlari tomonidan);

**2.2.6.** Axborot xavfsizligini ta’minlash, firibgarlikning oldini olish va qonunchilik talablariga rioya qilish (shu jumladan AML/CFT va ma’lumotlarni himoya qilish qoidalari).

**3. Foydalanuvchining shaxsiy maʼlumotlarini qayta ishlash va uchinchi shaxslarga uzatish shartlari**

**3.1.** Xonsaroy Pay Foydalanuvchining shaxsiy maʼlumotlarini ushbu Siyosatga, Servislarni taqdim etish shartlariga va Kompaniyaning ichki reglamentlariga muvofiq qayta ishlaydi.

**3.2.** Xonsaroy Pay Foydalanuvchining shaxsiy maʼlumotlarining maxfiyligini taʼminlaydi hamda ularni himoya qilish uchun zarur bo‘lgan huquqiy, tashkiliy va texnik choralarni ko‘radi.

**3.3.** Foydalanuvchining shaxsiy maʼlumotlarini uchinchi shaxslarga uzatishga quyidagi hollarda yo‘l qo‘yiladi:

**3.3.1.** Foydalanuvchi bunday uzatishga o‘z roziligini bergan hollarda;

**3.3.2.** Xonsaroy Payments’ning ma’lum bir Servisidan yoki hamkor servisidan foydalanish uchun, shu jumladan Foydalanuvchining topshirig‘ini bajarish maqsadida uzatish zarur bo‘lgan hollarda. Jumladan, quyidagi toifalardagi uchinchi shaxslarga shaxsiy maʼlumotlar uzatilishi mumkin:

**3.3.2.1.** Kredit tashkilotlari va pul o‘tkazmalari jarayonida ishtirok etuvchi boshqa tashkilotlar. Masalan, bank kartalari orqali amalga oshiriladigan onlayn to‘lovlarning xavfsizligini taʼminlash maqsadida, Xonsaroy Payments to‘lov tizimlarining xavfsizlik protokollari bilan belgilanadigan maʼlumotlarni ekvayer/emitter banklarga va to‘lov tizimlariga uzatishi mumkin. Bunday uzatish majburiy xarakterga ega bo‘lishi mumkin (masalan: IP-manzil, operatsion tizim, geolokatsiya, qurilma ID/turi, ishlatilayotgan kanal — brauzer yoki ilova, to‘lov avtorizatsiyasi, identifikatsiya/ verifikatsiya) yoki ixtiyoriy bo‘lishi mumkin (masalan: manzil moslik indikatorlari, xizmat provayderi tizimidagi akkaunt haqidagi maʼlumotlar, elektron pochta manzili, mobil telefon raqami, to‘lov summasi, risk darajasi va boshqalar).

**3.3.3.** Agar Foydalanuvchi maʼlumotni o‘zi oshkor qilgan bo‘lsa (masalan, chatda yoki forumdagi ochiq xabarlarda), bu maʼlumot ommaviy hisoblanadi va Foydalanuvchi bunday joylashtirish oqibatlari uchun javobgar bo‘ladi.

**3.3.4.** Xonsaroy Pay ustidan nazorat boshqa tomonlarga o‘tganda (masalan, sotilish yoki qayta tashkil etilish holatida), shaxsiy maʼlumotlarni himoya qilish bo‘yicha barcha majburiyatlar huquqiy vorisga o‘tadi.

**3.3.5.** Agar uzatish O‘zbekiston Respublikasi qonunchiligi bilan belgilangan bo‘lsa yoki qonuniy talablarni bajarish uchun zarur bo‘lsa.

**3.3.6.** Agar Xonsaroy Pay Foydalanuvchi shartnomalar yoki qonun hujjatlari shartlarini buzgan deb asosli ravishda hisoblashga asosga ega bo‘lsa va ushbu uzatish Kompaniyaning yoki uchinchi shaxslarning huquq va manfaatlarini himoya qilish uchun zarur bo‘lsa.

**3.4.** Xonsaroy Pay hamkorlarga foydalanuvchini aniqlash imkonini bermaydigan, anonimlashtirilgan va umumlashtirilgan maʼlumotlarni tahlil, statistika, yangi funksiyalarni ishlab chiqish va xizmat ko‘rsatish sifatini yaxshilash maqsadlarida taqdim etishi mumkin.

**3.5.** Shaxsiy maʼlumotlarni qayta ishlash O‘zbekiston Respublikasining “Shaxsiy ma’lumotlar to‘g‘risida”gi Qonuni hamda boshqa amaldagi me’yoriy-huquqiy hujjatlarga muvofiq amalga oshiriladi.

**4. Foydalanuvchi tomonidan shaxsiy ma’lumotlarni o‘zgartirish va o‘chirish, shuningdek ularga kirish huquqi**

**4.1.** Foydalanuvchiga ilgari taqdim etilgan shaxsiy ma’lumotlarini Xonsaroy Pay Servislari funksiyasi orqali (mobil ilova, Telegram-bot yoki veb-versiyada tegishli sozlamalar mavjud bo‘lsa) o‘zgartirish (yangilash, to‘ldirish) yoki o‘chirish imkoniyati beriladi.

**4.1.1.** Foydalanuvchi shaxsiy ma’lumotlarini qayta ishlashga roziligini bekor qilish huquqiga ega. Buning uchun u yozma ko‘rinishda ariza yuborishi lozim: office@xonpay.uz.

**4.1.2.** Amaldagi qonunchilik doirasida Xonsaroy Pay foydalanuvchining shaxsiy ma’lumotlari oshkor etilgan uchinchi shaxslarga ular o‘zgartirilgani yoki o‘chirilgani haqida xabar beradi, bundan mustasno — agar bu imkonsiz bo‘lsa yoki haddan tashqari harakatlarni talab qilsa.

**4.2.** O‘zbekiston Respublikasi qonunchiligida belgilangan ayrim hollarda, Xonsaroy Pay foydalanuvchining hisob qaydnomasini o‘chirganidan yoki roziligini qaytarib olganidan so‘ng ham shaxsiy ma’lumotlarni saqlash majburiyatiga ega bo‘lishi mumkin. Bunday holatlarda saqlash faqat qonunchilik talablari doirasida amalga oshiriladi.

**4.3.** Xonsaroy Pay pullik xizmatlaridan foydalanganlik uchun mablag‘ yechib olish faqat foydalanuvchining bank kartasida yetarli mablag‘ mavjud bo‘lsa amalga oshiriladi. Agar karta balansida xizmat qiymatiga teng mablag‘ bo‘lmasa, xizmat uchun yechib olish amalga oshirilmaydi.

**4.3.1.** Amaldagi qonunchilikka muvofiq, foydalanuvchi Xonsaroy Pay’dan quyidagi shaxsiy ma’lumotlar qayta ishlanayotganligi haqidagi ma’lumotlarni so‘rash huquqiga ega:

(a) qayta ishlash maqsadlari;

(b) qayta ishlanayotgan ma’lumotlar toifalari;

(c) ma’lumotlar taqdim etilgan yoki taqdim etilishi mumkin bo‘lgan qabul qiluvchilar toifalari;

(d) saqlash muddati yoki uni aniqlash mezonlari;

(e) qonunchilikda belgilangan boshqa ma’lumotlar.

**4.3.1.1.** Agar ushbu funksiyalar servis (ilova, bot yoki sayt) interfeysida mavjud bo‘lmasa, Xonsaroy Pay ushbu ma’lumotlarni foydalanuvchini identifikatsiya qilish mumkin bo‘lgan boshqa shaklda yoki yozma tarzda taqdim etishi mumkin.

**4.3.1.2.** Agar ariza yuboruvchining shaxsiga shubha tug‘ilsa, Xonsaroy Pay foydalanuvchining shaxsini tasdiqlovchi qo‘shimcha ma’lumotlarni talab qilish huquqiga ega.

**4.3.1.3.** So‘rov 30 kun ichida ko‘rib chiqiladi. Zarurat tug‘ilganda ushbu muddat 60 kungacha uzaytirilishi mumkin — foydalanuvchini sabablar haqida xabardor qilgan holda.

**4.3.1.4.** Agar so‘rov asossiz yoki haddan tashqari deb topilsa, Xonsaroy Pay ushbu so‘rovni ko‘rib chiqish uchun oqilona ma’muriy to‘lov undirishga yoki ma’lumot taqdim etishni rad etishga haqli.

**4.3.1.5.** Agar qonunchilik ruxsat bersa, foydalanuvchi Xonsaroy Pay’dan olgan shaxsiy ma’lumotlarni uchinchi shaxsga (boshqa ma’lumot nazoratchisiga) uzatish huquqiga ega.

**4.4. E’tiroz bildirish huquqi**

**4.4.1.** Foydalanuvchi ilgari taqdim etilgan shaxsiy ma’lumotlarini qayta ishlashga bo‘lgan roziligini qaytarib olish yoki bu qayta ishlashga e’tiroz bildirish huquqiga ega (agar bu qonunchilik bilan ruxsat etilgan bo‘lsa). Rozilikni bekor qilish ayrim Xonsaroy Pay Servislaridan foydalanishni imkonsiz qilishi mumkin.

**4.4.2.** Foydalanuvchi, agar shaxsiy ma’lumotlarini qayta ishlashda uning huquqlari buzilgan deb hisoblasa, shaxsiy ma’lumotlarni himoya qilish bo‘yicha vakolatli davlat organiga shikoyat qilish huquqiga ega.

**5. Mijozlarning shaxsiy ma’lumotlarini himoya qilish bo‘yicha choralar**

**5.1.** Xonsaroy Pay foydalanuvchilarning shaxsiy ma’lumotlari xavfsizligini ta’minlash, ularni noqonuniy yoki tasodifiy kirish, yo‘q qilish, o‘zgartirish, bloklash, nusxalash, tarqatish hamda uchinchi shaxslar tomonidan boshqa noqonuniy harakatlardan himoya qilish uchun zaruriy huquqiy, tashkiliy va texnik choralarni ko‘radi.

**5.2.** Shaxsiy ma’lumotlarni qayta ishlash va himoya qilish O‘zbekiston Respublikasining “Shaxsiy ma’lumotlar to‘g‘risida”gi Qonuni (ZRU-547, 2025-yil 4-iyul) hamda axborot xavfsizligi sohasidagi boshqa amaldagi normativ-huquqiy hujjatlar asosida amalga oshiriladi.

**5.3.** Xonsaroy Pay barcha qayta ishlanayotgan shaxsiy ma’lumotlar bo‘yicha maxfiylik tartibini belgilaydi va ushbu tartibga rioya etilishini nazorat qiladi. Shuningdek, qonunchilik va Xonsaroy Pay’ning me’yoriy hujjatlari talablarini inobatga olgan holda, qo‘shimcha himoyani ta’minlovchi ichki standartlar va protseduralar joriy etilgan.

**6. Maxfiylik siyosatini o‘zgartirish. Qo‘llaniladigan qonunchilik**

**6.1.** Xonsaroy Pay ushbu Siyosatni bir tomonlama tartibda o‘zgartirish yoki to‘ldirish huquqiga ega. Yangilangan tahriri rasmiy veb-saytda — <https://xonsaroypay.uz> — e’lon qilinadi va agar yangi tahrirda boshqacha ko‘rsatilmagan bo‘lsa, e’lon qilingan paytdan kuchga kiradi. Bunday o‘zgarishlardan keyin Xizmatdan foydalanish foydalanuvchining Siyosatning yangi tahririga roziligi sifatida baholanadi.

**6.2.** Ushbu Siyosatga va uning qo‘llanilishi bilan bog‘liq munosabatlarga O‘zbekiston Respublikasi qonunchiligi, shu jumladan, shaxsiy ma’lumotlarni himoya qilish sohasidagi normativ-huquqiy hujjatlar qo‘llaniladi.

**7. Foydalanuvchilar bilan shaxsiy ma’lumotlarni qayta ishlash masalalari bo‘yicha o‘zaro aloqa**

**7.1.** Shaxsiy ma’lumotlarni qayta ishlash bilan bog‘liq barcha savollar, takliflar va murojaatlar quyidagi elektron pochta manziliga yuborilishi mumkin: office@xonpay.uz.

**7.2.** Xonsaroy Pay ushbu Siyosat bandlariga tegishli bo‘lmagan so‘rovlarga javob bermaslik huquqini saqlab qoladi. Biroq, Foydalanuvchi boshqa savollarni Xonsaroy Pay saytida “Aloqa” bo‘limida ko‘rsatilgan manzilga yuborish huquqiga ega.